ถ้าเราโดนสุนัขที่ตัวเองกัดแบบไม่ได้ตั้งใจ เราต้องไปฉีดวัคซีนมั้ยคะ แต่สุนัขได้รับวัคซีน 2 เข็มแล้ว
สวัสดีค่ะ หากโดนสุนัขกัดจนผิวหนังเกิดบาดแผล หรือมีรอยถลอก ก็อาจเสี่ยงต่อการติดเชื้อพิษสุนัขบ้าได้ อย่างไรก็ตาม หากเป็นสุนัขที่เลี้ยงเอง อาจใช้วิธีเฝ้าสังเกตอาการสุนัขไปก่อนก็ได้ โดยหากสุนัขไม่มีอาการผิดปกติภายใน 3-4 วัน เช่น นิสัยเปลี่ยนไป ดุร้ายมากขึ้น วิ่งไล่กัดคนไปทั่ว หรือซึม ไม่กินอาหาร ไม่กินน้ำ เป็นต้น ก็แสดงว่าสุนัขไม่น่าเป็นโรคพิษสุนัขบ้า จึงอาจยังไม่จำเป็นต้องไปฉีดวัคซีนพิษสุนัขบ้า และให้สังเกตอาการไปต่ออีก 10 วัน และหากสุนัขไม่ตายภายใน 14 แสดงว่าสุนัขไม่ได้เป็นโรคพิษสุนัขบ้า และก็ไม่จำเป็นต้องไปฉีดวัคซีนค่ะ แต่หากสุนัขมีอาการผิดปกติภายใน 3-4 วัน ก็ควรรีบไปฉีดวัคซีนพิษสุนัขบ้าค่ะ ทั้งนี้ หากเป็นแผลที่มีเลือดออก ก็ควรฉีดเซรุ่ม (อิมมูโนโกลบูลิน) ด้วยค่ะนอกจากนี้ แผลที่โดนกัด หากมีเลือดออก อาจเสี่ยงต่อการติดเชื้อบาดทะยักได้ ดังนั้น หากในช่วง 5 ปีที่ผ่านมา ยังไม่เคยฉีดวัคซีนบาดทะยักกระตุ้น ก็ควรฉีดกระตุ้นด้วยค่ะสำหรับบาดแผลที่โดนกัด ก็ควรฟอกทำความสะอาดด้วยสบู่หรือน้ำยาฆ่าเชื้อ และใส่ยาฆ่าเชื้อ เช่น โพวิโดน ไอโอดีน เป็นต้น แล้วเช็ดทำความสะอาดต่อด้วยน้ำเกลือทุกวัน และควรหลีกเลี่ยงไม่ให้แผลโดนน้ำจนกว่าแผลจะหายค่ะ